 **Obec Nová Dedina, Nová Dedina 125, 935 25 Nová Dedina**

Obecné zastupiteľstvo v Novej Dedine na základe zákona SNR č. 369/1990 Z. z. o obecnom zriadení v znení neskorších predpisov, podľa § 3 ods. 2 písm. e), § 4 ods. 3 písm. h), § 6 ods. 1 vydáva tento

**Návrh**

**Všeobecné záväzné nariadenie č. 5/2024**

 **o miestnych poplatkoch za služby poskytnuté obcou a za nájom majetku**

**obce Nová Dedina**

Návrh všeobecne záväzného nariadenia bol na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov

|  |  |
| --- | --- |
| Vyvesený na úradnej tabuli dňa: | 25.11.2024 |
| Zverejnený na webovom sídle obce a na elektronickej úradnej tabuli obce dňa: | 25.11.2024 |
| Dátum začiatku lehoty na pripomienkové konanie: | 25.11.2024 |
| Dátum ukončenia lehoty pripomienkového konania: | 10.12.2024 |
| Pripomienky zasielať * písomne na adresu: Obec Nová Dedina, 935 25 Nová Dedina 125
* elektronicky na adresu: starosta@novadedina.sk
 |  |
| Vyhodnotenie pripomienok k návrhu VZN uskutočnené dňa: | 10.12.2024 |
|  |  |
| **Schválené** VZN na rokovaní OZ dňa 11.12.2024, schválené uznesením č. .................... |
| Vyhlásené vyvesením na úradnej tabuli obce dňa: | 13.12.2024 |
| VZN nadobúda účinnosť dňom:  | 01.01.2025 |

Obecné zastupiteľstvo sa na základe ustanovenia § 11 ods.4 písm. g) zákona č.369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení:

**§ 1**

**Úvodné ustanovenia**

1. Toto všeobecne záväzné nariadenie upravuje podmienky určovania a vyberania miestnych poplatkov za služby poskytnuté obcou Nová Dedina a za nájom majetku obce Nová Dedina, s účinnosťou od 01.januára 2025.

 **§ 2**

**Obec Nová Dedina bude vyberať tieto miestne poplatky**

1. Poplatok za vyhlásenie v miestnom rozhlase
2. Poplatok za prenájom trhového miesta
3. Poplatok za vydanie potvrdenia, vyjadrenia, stanoviska obce
4. Poplatok za zapožičanie náradia
5. Poplatok za zapožičanie pivných setov
6. Poplatok za prenájom inventára mimo prenájmu priestorov KD a OcÚ
7. Poplatok za prenájom kultúrneho domu
8. Poplatok za prenájom sobášnej miestnosti
9. Poplatok obecná knižnica – členský poplatok
10. Poplatok za kopírovacie a rozmnožovacie práce

 **§ 3**

 **Poplatok za vyhlásenie v miestnom rozhlase**

1. Poplatok za vyhlásenie oznamu, alebo rozhlasovej relácie v miestnom rozhlase je vo výške **2,00 Eur za jeden oznam / reláciu.**
2. Od poplatku sú oslobodené rozhlasové relácie odvysielané z dôvodu jubilea občanov Novej Dediny, resp. inej slávnostnej udalosti, oznamy miestnych spoločenských organizácií a smútočné rozhlasové relácie.

 **§ 4**

 **Poplatok za prenájom trhového miesta**

1. Poplatok za prenájom trhového miesta za účelom predaja alebo inej podnikateľskej a zárobkovej činnosti v časti obce Gondovo, Opatová a Tekovská Nová Ves je vo výške **2,00 Eur / trhové miesto**.

**§ 5**

 **Poplatok za vydanie potvrdenia, vyjadrenia, stanoviska obce**

1. Poplatok za vydanie potvrdení, vyjadrení a stanovísk obce Nová Dedina, na žiadosť fyzických alebo právnických osôb, ktoré nie sú poplatkom podľa Zákona č. 145/1995 Z.z. o správnych poplatkoch, sú spoplatnené vo výške **3,00 Eur / potvrdenie, vyjadrenie, stanovisko.**

**§ 6**

**Poplatok za zapožičanie náradia**

1. Poplatok za zapožičanie náradia (nožnice, miešačka, prívesný vozík za auto, výsuvný vozík) je vo výške **10,00 Eur / deň**.

**§ 7**

**Poplatok za zapožičanie pivných setov**

1. Poplatok za zapožičanie pivných setov je vo výške **10,00 Eur / deň**. Pod pojmom pivný set sa rozumie 1 stôl a k tomu príslušné 2 lavičky.

**§ 8**

**Poplatok za prenájom inventára mimo prenájmu priestorov KD a OcÚ**

1. Poplatok za prenájom kuchynského inventára, stolov, stoličiek, obrusov mimo prenájmu priestorov KD a OcÚ je spoplatnený vo výške **30,00 Eur / akcia**.

**§ 9**

**Poplatok za prenájom kultúrneho domu**

1. Poplatok za prenájom priestorov kultúrneho domu:

v období od **01.05 do 30.09**. : **80,00 Eur / akcia**

v období od **01.10. do 30.04**. : **110,00 Eur / akcia**

Prenájom kultúrneho domu pre uskutočnenie pohrebnej hostiny – **kar**, je spoplatnený vo výške **30,00 Eur / akcia** bez ohľadu na obdobie konania.

V uvedených cenách je zahrnutá príprava miestnosti, príprava kuchynského náradia a prenájom samotného náradia, čistiace potreby, energie, mzdové náklady zamestnanca.

 **§ 10**

**Poplatok za prenájom sobášnej miestnosti**

1. Poplatok za prenájom priestorov sobášnej miestnosti:

v období od **01.05 do 30.09**. : **80,00 Eur / akcia**

v období od **01.10. do 30.04**. : **110,00 Eur / akcia**

Prenájom sobášnej miestnosti pre uskutočnenie pohrebnej hostiny – **kar**, je spoplatnený vo výške **30,00 Eur / akcia** bez ohľadu na obdobie konania.

V uvedených cenách je zahrnutá príprava miestnosti, príprava kuchynského náradia a prenájom samotného náradia, čistiace potreby, energie, mzdové náklady zamestnanca

**§ 11**

**Poplatok obecná knižnica – členský poplatok**

1. Členský poplatok v miestnej obecnej knižnici v Novej Dedine je vo výške:

Deti do 15 rokov: **1,00 Eur / rok**

Ostatní: **2,00 Eur / rok**

**§ 12**

**Poplatok za kopírovacie a rozmnožovacie práce**

1. Poplatok za kopírovacie a rozmnožovacie práce je vo výške:
2. **0,10 Eur** / 1 strana formátu A4
3. **0,20 Eur** / 1 strana formátu A3

**§ 13**

**Spôsob vyberania poplatku**

1. Spôsob vyberania poplatku je:
2. v hotovosti do pokladne obce
3. poštovou poukážkou
4. bankový prevodom na účet obce

 **§ 14**

 **Záverečné ustanovenia**

1. Poplatky neuvedené v tomto VZN sa môžu spoplatňovať jednorazovo podľa povahy poskytovanej služby. O výške poplatku rozhoduje starosta obce.
2. O úľavách alebo odpustení poplatku za poskytované služby v prípadoch hodných osobitného zreteľa rozhoduje starosta obce.
3. VZN č. 5/2024 bolo schválené obecným zastupiteľstvom v Novej Dedine uznesením číslo ..................... zo dňa 11.12.2024 .
4. Dňom účinnosti VZN č. 5/2024 o miestnych poplatkoch za služby poskytnuté obcou a za nájom majetku obce Nová Dedina, sa ruší VZN č. .......................... .

**§ 15**

1. Toto nariadenie nadobúda účinnosť 01. januára 2025.

Pavol Novák

starosta obce